L'escalada, l'acampada, l'accés motoritzat, la fotografia i altres activitats tenen una normativa específica.
Abans de planificar la vostra visita, cal consultar la regulació d'activitats i les indicacions per tramitar les sol·licituds d'autorització al Parc Natural.
A més, cal tenir en compte que dins els Espais Naturals de Protecció Especial, la prestació de serveis està subjecta a l'ordre de preus públics.
Al Parc Natural de la Serra de Montsant, els preus públics són aplicables al servei de visites guiades, la realització de tallers i xerrades, l'entrada a museus i equipaments destinats a la difusió dels valors de l'espai, el lloguer de sales, les sessions fotogràfiques i filmacions amb caràcter comercial i la realització de la via ferrada per part d'empreses i entitats amb finalitat lucrativa.
L'escalada és una activitat de llarga tradició a Catalunya, i a la serra de Montsant és una més de les ofertes esportives que el massís ofereix als visitants.
La seva roca té unes qualitats excepcionals per a l'escalada, diferents al conglomerat habitual de la resta d'escoles, i presenta multitud de forats i fissures molt interessants.
Des dels inicis de la pràctica d'aquest esport a les nostres contrades, s'han incrementat significativament les vies d'escalada esportiva i han sorgit vies ferrades, especialment des de l'inici de la dècada dels 90.
Atesa la inquietud de la gent del territori envers la compatibilització de determinades activitats amb la protecció del patrimoni natural, l'òrgan gestor del Parc, en el desenvolupament de les competències que té assignades i l'aplicació de la legislació vigent, va impulsar la creació d'una Comissió per a la regulació de l'escalada amb la participació de diversos agents socials (propietaris, escaladors, FEEC, DMAH,...), per tal de c onsensuar les mesures reguladores de manera que totes les parts implicades hi fossin representades.
El resultat ha estat la zonificació del Parc en:
La normativa que s'aplica és el Decret 148/1992 de regulació d'activitats fotogràfiques, científiques i esportives que poden afectar les espècies de fauna salvatge, ratificat per Junta Rectora de 16 de desembre de 2004.
Mapa de les zones d'escalada lliure, condicionada i prohibida.
Tríptic de la campanya Escala i Cuida Montsant.
Estovalles de la campanya Escala i Cuida Montsant
És pot acampar en els indrets permesos.
Fora d'aquests, és una activitat no permesa i sancionable.
Les àrees d'acampada estan gestionades pels ens municipals, cal demanar permís a l'ajuntament i pagar les taxes corresponents.
Entenem per pernoctació passar la nit en un indret ja sigui fent bivac, tenda o vehicle, en cas de parar tendes o similars haurà de ser de la posta de sol fins a les 8 h del matí.
Es considera que els vehicles estan pernoctant i no acampats si:
Aquesta normativa atén a les Ordenances de Cornudella de Montsant, Margalef i Ulldemolins.
La circulació motoritzada es regeix per la Llei 9/1995, de regulació de l'accés motoritzat al medi natural, i la seva normativa de desplegament.
Recomanem informar-vos a la Seu del Parc o als Punts d'Informació.
La xarxa viària en l'àmbit del Parc Natural de la Serra de Montsant es classifica en dues categories als efectes d'aquestes normes: camins lliures i camins restringits.
Tant en els camins lliures com en els restringits:
En aplicació del Decret 131/2002, de 30 d'abril, de declaració del Parc Natural de la Serra de Montsant, article.
2.5, qualsevol activitat no prevista en aquest Decret i que signifiqui un risc per a la conservació de les espècies o els sistemes naturals de l'àrea protegida ha de comptar amb l'informe favorable de la Junta Rectora i, en els casos que regula la legislació vigent, cal l'aplicació del procediment d'avaluació d'impacte ambiental i la corresponent declaració d'impacte favorable.
Existeix un preu públic aplicable directament des de Parc, d'acord amb l'ORDRE AAM/133/2013, de 10 de juny, per la qual s'aproven els preus públics per a la prestació de serveis en els espais naturals de protecció especial.
En el cas de filmacions i reportatges fotogràfics amb caràcter comercial
La gestió cinegètica es fa a través de les àrees privades de caça (APC), en general de caire social, sota la titularitat de les societats de caçadors locals.
Hi ha 11 APC dins dels límits del Pla especial.
Cal tenir en compte que no és pot caçar dins el refugi de fauna salvatge del Congost de Fraguerau, que comprèn 157 hectàrees, propietat de la Fundació Catalunya-La Pedrera i és l'únic RFS al Priorat.
A l'interior del Parc Natural, al terme municipal d'Ulldemolins, hi ha una forest de titularitat pública amb règim lliure, on no es permet la caça sense l'autorització de la Generalitat.
Al terme municipal de la Vilella Alta hi ha una zona sense gestió de 119 hectàrees.
Al Parc Natural de Montsant hi ha dos tipus d'aprofitaments cinegètics:
Al Parc es distingeixen dos tipus de zones:
Són els trams en què és prohibit pescar.
- Zona de pesca lliure sense mort.
S'ha de retornar la pesca immediatament i de la manera menys lesiva possible.
El riu de Montsant i els embassaments de Margalef i Siurana són zones de pesca sense mort.
Es poden pescar espècies introduïdes, que s'han de sacrificar en el mateix moment de la captura.
El Parc Natural de la Serra de Montsant és un espai de clima mediterrani en el qual hi ha un fort perill d'incendi forestal.
El Pla Alfa és una eina de prevenció mitjançat la qual s'elabora un mapa diari de Catalunya que gradua el risc d'incendi forestal en una escala de 4 nivells operatius (de 0 a 3), que condicionen les activitats que s'hi poden dur a terme.
Durant l ' activació del nivell 3, el més alt:
Només es pot fer foc en les àrees recreatives que compleixen el Decret (franja de protecció, mataguspires, hidrant, etc.) i es poden utilitzar fogons de gas que hagin passat una revisió i compleixin els requisits.
Normalment, en els períodes de més calor, es tanca Sant Salvador i Sant Joan del Codolar.
Durant tot el període d'estiu, NO es pot fer foc a les àrees de lleure de:
Entre el 16 d ' octubre i el 14 de març
Entre el 15 de març i el 15 d ' octubre
Entre el 15 de juny i el 15 de setembre
Durant aquest període, excepte amb autorització expressa i excepcional del director general del Medi Natural, no es podrà fer cap tipus de foc ni s'autoritzaran treballs forestals que generin restes vegetals.
Restricció de l'accés a la Serra de Montsant.
A Montsant existeix una tradició popular d'anar a portar el pessebre a la muntanya durant el cicle de Nadal.
Hi ha iniciatives individuals i de diversos col·lectius que any rere any renoven aquest ritual fins al punt que hi ha llocs a la serra que han esdevingut símbols per a la realització d'aquesta pràctica.
Actualment, es reconeixen, pel seu interès cultural i històric, els punts de localització de pessebres següents:
Proposta de protocol d'actuació
Des de l'equip del Parc Natural es proposa un protocol d'actuació abans d'enretirar un pessebre:
- Compromís de revisió semestral de l'estat del pessebre per part del col·lectiu.
- Reparació i manteniment del suport del pessebre.
Hi ha altres activitats per les quals cal de demanar autorització:
SOL·LICITEU INFORMACIÓ AL PARC que estudia cada petició, cas per cas.